Vægtbærende træning tilpasset dine knoglers tilstand er klart den bedste indsats, du selv kan gøre for at bevare og måske endda styrke knoglevævet, idet jeg antager, at du ikke ryger. Du må ikke blive for tynd, da fedtvævet danner knogleopbyggende østrogen-hormon. Du skal have nok af de nødvendige næringsstoffer, herunder vitamin D og kalcium, hvilket din læge formentlig har anbefalet et tilskud af. Du kan uden problemer fortsætte med ikke at spise morgenmad, altså følge det som ofte kaldes 8 timers kuren, når blot du sørger for at få mad nok i spisevinduet fra frokost til aften. Fisk, mejeriprodukter, og mørkegrønne bladgrøntsager er gode kilder til vitamin D og kalcium. Kalciumtilskuddet kan med fordel være kalcium-citrat, der kan tages fastende, således at du kan opdele dosis hen over dagen, herunder tage det om morgenen, hvilket sikrer den bedst mulige optagelse af kalcium.